title: 2012/394/EU: Komission päätös, annettu 21 päivänä joulukuuta 2011 , audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta annetun Euroopan parlamentin ja neuvoston direktiivin 2010/13/EU (audiovisuaalisia mediapalveluja koskeva direktiivi) 14 artiklan nojalla Italiassa toteutettavien toimenpiteiden yhteensopivuudesta yhteisön lainsäädännön kanssa

text:
               17.7.2012

               FI

               Euroopan unionin virallinen lehti

               L 187/57

         KOMISSION PÄÄTÖS,
   annettu 21 päivänä joulukuuta 2011,
   audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta annetun Euroopan parlamentin ja neuvoston direktiivin 2010/13/EU (audiovisuaalisia mediapalveluja koskeva direktiivi) 14 artiklan nojalla Italiassa toteutettavien toimenpiteiden yhteensopivuudesta yhteisön lainsäädännön kanssa
   (2012/394/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta 10 päivänä maaliskuuta 2010 annetun Euroopan parlamentin ja neuvoston direktiivin 2010/13/EU (1) (audiovisuaalisia mediapalveluja koskeva direktiivi) ja erityisesti sen 14 artiklan 2 kohdan,
   sekä katsoo seuraavaa:

               (1)

               Italia ilmoitti komissiolle 20 päivänä syyskuuta 2011 päivätyllä kirjeellä, jonka komissio vastaanotti 21 päivänä syyskuuta 2011, direktiivin 2010/13/EU 14 artiklan 1 kohdan nojalla toteutettavat toimenpiteet, joilla pyritään yhdentämään, saattamaan ajan tasalle ja muuttamaan tällä hetkellä voimassa olevat toimenpiteet, jotka komissio hyväksyi 25 päivänä kesäkuuta 2007 antamallaan päätöksellä (2).

               (2)

               Komissio varmisti kolmen kuukauden kuluessa ilmoituksen vastaanottamisesta, että ilmoitetut toimenpiteet ovat yhteensopivia yhteisön lainsäädännön kanssa, erityisesti siltä osin, että toimenpiteet ovat oikeasuhteisia ja kansallinen kuulemismenettely avoin.

               (3)

               Toimenpiteitä tarkastellessaan komissio otti huomioon Italian tiedotusvälineiden toimintaympäristöstä käytettävissä olevat tiedot.

               (4)

               Italian toimenpiteisiin kuuluva muutettu luettelo yhteiskunnallisesti erityisen merkittävistä tapahtumista on selvä ja läpinäkyvä, ja Italiassa oli käynnistetty laajamittainen kuuleminen edellisen luettelon muuttamisesta.

               (5)

               Komissio katsoi, että Italian ilmoittamissa toimenpiteissä luetellut uudet tapahtumat täyttivät vähintään kaksi seuraavista, tapahtuman yhteiskunnallista merkitystä luotettavalla tavalla ilmentävistä kriteereistä: i) tapahtuma herättää jäsenvaltiossa erityistä ja laajaa kiinnostusta ja siitä ovat kiinnostuneita myös henkilöt, jotka tavallisesti eivät seuraa tämäntyyppisiä (urheilu)tapahtumia televisiosta; ii) tapahtuma on laajalti tunnustettu, sillä on selkeää kulttuurista merkitystä jäsenvaltion kansalaisille ja se vahvistaa kansan kulttuuri-identiteettiä; iii) tapahtumaan, joka on merkittävä kansainvälinen kilpailu tai turnaus, osallistuu maajoukkue; ja iv) tapahtuma on perinteisesti lähetetty maksuttomilla televisiokanavilla ja sillä on ollut suuret katsojamäärät.

               (6)

               Moottoripyörien Grand Prix -ajot ovat Italiassa laajalti erityisen suosittu tapahtuma. Myös sellainen yleisö, joka ei yleensä seuraa ajoja, kiinnostuu niistä, koska italialaisia ajajia ja valmistajia on mukana erittäin huomattavassa kansainvälisessä kilpailussa. Ajoja on myös perinteisesti lähetetty suorina, vapaasti vastaanotettavina televisiolähetyksinä, joilla on suuret katsojaluvut.

               (7)

               Koripallon, vesipallon ja lentopallon maailmanmestaruuskisojen loppu- ja välieräottelut, joissa pelaa Italian maajoukkue, täyttävät edellytyksen, että maajoukkue on mukana huomattavassa kansainvälisessä kisassa. Sen lisäksi ottelut herättävät erityistä ja laajaa kiinnostusta Italiassa, myös yleisössä, joka ei yleensä seuraa kyseisiä urheilulajeja. Ne on perinteisesti lähetetty suorina televisiolähetyksinä, joilla on suuret katsojaluvut.

               (8)

               Rugbyn maailmanmestaruusottelut, joissa pelaa Italian maajoukkue, täyttävät edellytyksen, että maajoukkue on mukana huomattavassa kansainvälisessä kisassa. Sen lisäksi ne herättävät erityistä ja laajaa kiinnostusta Italiassa, myös yleisössä, joka ei yleensä seuraa rugbya.

               (9)

               Rugbyn Six Nations -ottelut, joissa pelaa Italian maajoukkue, täyttävät edellytyksen, että maajoukkue on mukana huomattavassa kansainvälisessä kisassa. Sen lisäksi ottelut herättävät erityistä ja laajaa kiinnostusta Italiassa, myös yleisössä, joka ei yleensä seuraa kyseistä lajia. Ottelut on perinteisesti lähetetty suorina televisiolähetyksinä, joiden katsojaluvut ovat kerta kerralta suuremmat.

               (10)

               Davis Cupin ja Fed Cupin välierä- ja loppuottelut, joissa pelaa Italian maajoukkue, täyttävät edellytyksen, että maajoukkue on mukana huomattavassa kansainvälisessä kilpailussa. Sen lisäksi ne herättävät erityistä ja laajaa kiinnostusta Italiassa, myös yleisössä, joka ei yleensä seuraa tennistä.

               (11)

               Italian avoimen tennisturnauksen loppu- ja välieräottelut, joihin osallistuu italialaisia tenniksen pelaajia, täyttävät edellytyksen, että italialaisia osallistuu huomattavaan kansainväliseen kisaan. Sen lisäksi ottelut herättävät erityistä ja laajaa kiinnostusta Italiassa, myös yleisössä, joka ei yleensä seuraa tennistä. Kiinnostus johtuu osittain paikasta, jossa kilpailut pelataan. Erityisen ja laajan kiinnostuksen vahvistavat katsojaluvut, jotka näyttäisivät osoittavan yleisön kiinnostuksen ja innostuksen lisääntyneen viime vuosina.

               (12)

               Maantiepyöräilyn miesten ammattilais-MM-kisat herättävät erityistä ja laajaa kiinnostusta Italiassa ja kiinnostavat myös muita ihmisiä, jotka eivät tavallisesti seuraa tämäntyyppisiä tapahtumia. Tämä johtuu osittain siitä, että mukana on myös Italian urheilijoita, ja kisat on perinteisesti lähetetty vapaasti vastaanotettavina televisiolähetyksinä, ja niillä on suuret katsojaluvut.

               (13)

               Milanon La Scala -teatterin oopperakauden avajaisesitys herättää erityistä ja laajaa kiinnostusta Italiassa ja kiinnostaa myös ihmisiä, jotka eivät tavallisesti seuraa tämäntyyppisiä tapahtumia. Tapahtuma on Italiassa laajalti tunnustettu, sillä on kulttuurista merkitystä ja se vahvistaa italialaisten kulttuuri-identiteettiä.

               (14)

               Venetsian La Fenice -teatterin uuden vuoden konsertin televisiolähetys herättää erityistä ja laajaa kiinnostusta Italiassa ja kiinnostaa myös ihmisiä, jotka eivät tavallisesti seuraa tämäntyyppisiä tapahtumia. Tapahtuma on Italiassa laajalti tunnustettu, sillä on kulttuurista merkitystä ja se vahvistaa italialaisten kulttuuri-identiteettiä. Konsertit on perinteisesti lähetetty vapaasti vastaanotettavina televisiolähetyksinä, ja lähetyksillä on suuret katsojaluvut.

               (15)

               Italian toimenpiteet vaikuttavat oikeasuhteisilta ja oikeuttavat poikkeamaan SEUT-sopimuksen 56 artiklassa määrätystä palvelujen tarjoamisen perusvapaudesta. Perusteluna on yleisen edun mukainen pakottava syy eli tässä tapauksessa yhteiskunnallisesti merkittävien tapahtumien televisiolähetysten yleisen saatavuuden varmistaminen.

               (16)

               Italian toimenpiteet ovat myös EU:n kilpailusääntöjen mukaisia, sillä luetteloon kuuluvien tapahtumien televisiointiin kelpuutettavien lähetystoiminnan harjoittajien määritelmä pohjautuu objektiivisiin kriteereihin, jotka mahdollistavat tosiasiallisen ja mahdollisen kilpailun näihin tapahtumiin liittyvien lähetysoikeuksien hankinnassa. Lisäksi lueteltujen tapahtumien määrä ei ole sellainen, että se voisi vääristää kilpailua maksuttomien ja maksullisten televisiolähetysten tuotantoketjun loppupään markkinoilla.

               (17)

               Italian toimenpiteiden yleistä oikeasuhteisuutta tukevat useat tekijät. Ensinnäkin katettavan väestömäärän kynnysarvon alentaminen 90 prosentista 80 prosenttiin lisää toimenpiteiden oikeasuhteisuutta, koska se lisää vaatimukset mahdollisesti täyttävien televisiotoiminnan harjoittajien määrää. Toiseksi on otettu käyttöön vapaaehtoinen järjestely, jolla ratkaistaan lähetystoiminnan harjoittajien väliset kiistat, jotka koskevat televisiolähetystoiminnan teknisiä menetelmiä ja kohtuullisen korvauksen maksamista lähetyksien yksinoikeuksia koskevasta alilisenssistä. Kolmanneksi Italian lopullisten toimenpiteiden voimaantuloa lykätään 1 päivään syyskuuta 2012, jotta voidaan varmistaa, että käynnissä olevat neuvottelut voidaan saattaa päätökseen ilman häiriöitä. Lopuksi Italian toimenpiteissä otetaan huomioon tilanteet, joissa vaatimukset täyttämättömät lähetystoiminnan harjoittajat ovat ostaneet oikeudet lueteltuihin tapahtumiin, jolloin tarkoituksena on varmistaa asianmukaiset järjestelyt oikeuksien alilisenssoimiseksi vaatimukset täyttäville lähetystoiminnan harjoittajille, ja tilanteet, joissa luetelluille tapahtumille ei ole vaatimukset täyttäviä ostajia, jolloin tarkoituksena on varmistaa, että vaatimukset täyttämätön lähetystoiminnan harjoittaja voi käyttää oikeuksiaan, jotta vältetään tilanne, jossa luetteloon kuuluvaa tapahtumaa ei lähetettäisi lainkaan.

               (18)

               Komissio ilmoitti muille jäsenvaltioille Italian tiedoksi antamat toimenpiteet ja esitteli tämän varmistusprosessin tulokset direktiivin 2010/13/EU 29 artiklan nojalla perustetun komitean kokouksessa. Komitea antoi kokouksessa niistä myönteisen lausunnon,

         ON PÄÄTTÄNYT SEURAAVAA:
   Ainoa artikla
   1.   Toimenpiteet, jotka Italian on määrä toteuttaa direktiivin 2010/13/EU 14 artiklan 1 kohdan nojalla ja jotka oli ilmoitettu komissiolle direktiivin 2010/13/EU 14 artiklan 2 kohdan mukaisesti 21 päivään syyskuuta 2011, ovat unionin lainsäädännön mukaisia.
   2.   Toimenpiteet, jotka Italia lopulta toteuttaa, julkaistaan Euroopan unionin virallisessa lehdessä heti kun ne on hyväksytty kansallisella tasolla, ja ne ilmoitetaan komissiolle. Tämä katsotaan direktiivin 2010/13/EU 14 artiklan 2 kohdassa tarkoitetuksi julkaisemiseksi.

      Tehty Brysselissä 21 päivänä joulukuuta 2011.

            Komission puolesta

         Neelie KROES

            Varapuheenjohtaja

      (1)  EYVL L 95, 15.4.2010, s. 1.

      (2)  2007/475/EY: Komission päätös, tehty 25 päivänä kesäkuuta 2007, televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY 3 a artiklan 1 kohdan nojalla Italiassa toteutettujen toimenpiteiden yhteensopivuudesta yhteisön lainsäädännön kanssa (EUVL L 180, 10.7.2007, s.5).

      LIITE

         Audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta (audiovisuaalisia mediapalveluja koskeva direktiivi) annetun direktiivin 2010/13/EU 14 artiklan mukainen julkaiseminen
         Seuraavassa on otteita Italian televiranomaisten 15 päivänä maaliskuuta 2012 tekemästä päätöksestä nro 131/12/CONS. Päätös koskee Italian toteuttamia toimenpiteitä, jotka julkaistaan direktiivin 2010/13/EY 14 artiklan nojalla:

            ”ON PÄÄTTÄNYT SEURAAVAA:
            Ainoa artikla
            1.   Radiopalveluja ja audiovisuaalisia mediapalveluja koskevan säädöksen 32 b artiklan mukaisesti viranomainen hyväksyy lopullisesti luettelon yhteiskunnallisesti erityisen merkittävistä tapahtumista, joiden lähetys varmistetaan reaaliaikaisesti vapaasti vastaanotettavassa muodossa. Luettelo esitetään tähän päätökseen erottamattomasti kuuluvissa liitteissä A ja B.
            2.   Tämä päätös tulee voimaan 1 päivänä syyskuuta 2012, ja se julkaistaan Italian tasavallan virallisessa lehdessä ja viranomaisen www-sivulla. Ainoastaan liite A julkaistaan Euroopan unionin virallisessa lehdessä.

               Roomassa 15 päivänä maaliskuuta 2011 (1)

                     Il presidente

                  Corrado CALABRÒ

                     Il commissario relatore

                  Nicola D’ANGELO

                     Il commissario relatore

                  Antonio MARTUSCIELLO

                     Todistus päätöksen sääntöjenmukaisuudesta

                     Il secretario generale

                  Roberto VIOLA”

         VIESTINTÄVIRANOMAINEN
         [Autorità per le Garanzie nelle Comunicazioni]

               ”LIITE A PÄÄTÖSLAUSELMAAN N:o 131/12/CONS, 15.3.2012

                  LUETTELO YHTEISKUNNALLISESTI ERITYISEN MERKITTÄVISTÄ TAPAHTUMISTA, JOIDEN LÄHETYS VARMISTETAAN REAALIAIKAISESTI VAPAASTI VASTAANOTETTAVASSA MUODOSSA

                  (yhteisön kannalta merkityksellinen)

               1 artikla
               Yhteiskunnallisesti erityisen merkittävät tapahtumat
               1.   Tämä päätös koskee sellaisten tapahtumien televisiointia, joilla katsotaan olevan erityistä yhteiskunnallista merkitystä
               2.   Tässä luettelossa

                           A.

                           ’yhteiskunnallisesti merkittävällä tapahtumalla’ tarkoitetaan urheilu- tai muita tapahtumia, jotka täyttävät vähintään kaksi seuraavaa kriteeriä:

                                       a)

                                       tapahtuma ja sen lopputulos herättävät Italiassa erityistä ja laajaa kiinnostusta ja niistä ovat kiinnostuneita myös henkilöt, jotka tavallisesti eivät seuraa tämäntyyppisiä tapahtumia televisiosta;

                                       b)

                                       tapahtuma on laajalti tunnustettu, sillä on kulttuurista merkitystä ja se vahvistaa italialaisten kulttuuri-identiteettiä;

                                       c)

                                       tapahtumaan osallistuu kansallinen joukkue, joka edustaa tiettyä urheilulajia merkittävissä kansainvälisissä kilpailuissa;

                                       d)

                                       tapahtuma on perinteisesti esitetty maksuttoman television kautta ja sillä on ollut Italiassa huomattavat katsojaluvut;

                           B.

                           ’edellytykset täyttävällä lähetystoiminnan harjoittajalla’ tarkoitetaan Italian lainkäyttövaltaan kuuluvaa televisiolähetystoiminnan harjoittajaa, joka pystyy varmistamaan vähintään 80 prosentille Italian yleisöstä mahdollisuuden seurata kyseisiä tapahtumia reaaliaikaisesti vapaasti vastaanotettavassa muodossa ilman ylimääräisiä kustannuksia.

                     2 artikla
               Luettelo tapahtumista ja lähetysoikeuksien käyttöehdot
               1.   Viestintäviranomainen on laatinut seuraavan luettelon tapahtumista, joilla katsotaan olevan erityistä yhteiskunnallista merkitystä ja joita Italian lainkäyttövaltaan kuuluvat lähetystoiminnan harjoittajat eivät saa lähettää yksinoikeudella ja ainoastaan koodatussa muodossa, jotta vähintään 80 prosenttia Italian väestöstä voi seurata näitä lähetyksiä reaaliaikaisesti ilman ylimääräisiä kustannuksia:

                           a)

                           kesä- ja talviolympialaiset;

                           b)

                           jalkapallon maailmanmestaruuskilpailujen loppuottelu ja kaikki Italian maajoukkueen ottelut;

                           c)

                           jalkapallon Euroopan mestaruuskilpailujen loppuottelu ja kaikki Italian maajoukkueen ottelut;

                           d)

                           Italian jalkapallomaajoukkueen koti- ja vierasottelut virallisissa jalkapalloturnauksissa;

                           e)

                           Mestarien Liigan ja Euroopan liigan loppu- ja välieräottelut, jos italialainen joukkue pelaa niissä;

                           f)

                           Italian ympäriajo (Giro d'Italia) -pyöräilykilpailu;

                           g)

                           Formula 1:n Italian Grand Prix -ajot;

                           h)

                           moottoripyörien Italian Grand Prix -ajot;

                           i)

                           koripallon, vesipallon, lentopallon ja rugbyn maailmanmestaruuskisojen loppu- ja välieräottelut, jos Italian maajoukkue pelaa niissä;

                           j)

                           rugbyn Six Nations -turnauksen ottelut, jos Italian maajoukkue pelaa niissä;

                           k)

                           Davis Cupin ja Fed Cupin loppu- ja välieräottelut, jos Italian maajoukkue pelaa niissä, sekä Italian avoimen tennisturnauksen loppu- ja välieräottelut, jos niissä pelaa italialaisia urheilijoita;

                           l)

                           maantiepyöräilyn MM-kisat;

                           m)

                           San Remon musiikkifestivaalit;

                           n)

                           Milanon La Scala -oopperan näytäntökauden avausnäytös;

                           o)

                           Venetsian La Fenice -oopperatalon uudenvuodenkonsertti.

                     2.   Edellä 1 kohdan b ja c alakohdassa mainitut tapahtumat on lähetettävä kokonaan suorana lähetyksenä. Muiden tapahtumien osalta lähetystoiminnan harjoittajat voivat vapaasti päättää, millä tavoin tapahtumat lähetetään koodaamattomassa muodossa. Lähetykset voivat tapahtua kokonaan tai osittain suorana lähetyksenä taikka myöhemmin kokonaan tai osittain jälkilähetyksenä.
               3.   Jos yhden tai useamman 1 kohdassa tarkoitetun tapahtuman lähetysoikeudet hankkii lähetystoiminnan harjoittaja, joka ei täytä edellytyksiä, sen on julkaistava internetsivustollaan riittävän aikaisin ehdotus lähetysoikeuksien luovuttamiseksi tasapuolisin, kohtuullisin ja syrjimättömin markkinaehdoin, jotta kyseinen tapahtuma voidaan lähettää 1 kohdan mukaisin ehdoin, ja ilmoitettava asiasta samaan aikaan viestintäviranomaiselle.
               4.   Jos yksikään edellytykset täyttävä lähetystoiminnan harjoittaja ei tee tarjousta tai tarjousta ei tehdä tasapuolisten, kohtuullisten ja syrjimättömien markkinaehtojen mukaisesti, lähetysoikeudet omistava lähetystoiminnan harjoittaja voi käyttää niitä poiketen siitä, mitä 1 kohdassa säädetään.
               5.   Viestintäviranomainen pidättää itselleen oikeuden muuttaa sopivaan aikaan ja omasta päätöksestään 1 kohdassa vahvistettua luetteloa ja 2 kohdassa vahvistettuja ehtoja.
               3 artikla
               Riitoihin sovellettava menettely
               1.   Tapauksissa, joissa lähetystoiminnan harjoittajien välillä syntyy riitaa edellä 2 artiklan 1 kohdassa olevaan luetteloon sisältyvän tapahtuman lähetykseen liittyvien teknisten menetelmien määrittelystä ja sopivan hyvityksen maksamisesta vastineeksi yksinoikeuksia koskevasta alilisenssistä, sovelletaan päätöslauselman N:o 352/08/CONS liitteenä olevassa asetuksessa säädettyä menettelyä, jolloin kyseisellä asetuksella infrastruktuurien ja verkkojen komitealle annetut valtuudet katsotaan annetuiksi neuvostolle, jaostoksi katsotaan mediapalvelujen jaosto ja johtajaksi katsotaan mediapalvelujen jaoston johtaja.”

         (1)  Tämä on painovirhe, ja oikea päivämäärä on 15. maaliskuuta 2012, kuten versiossa, joka on julkaistu 19 päivänä huhtikuuta 2012 Italian tasavallan virallisen lehden yleisen sarjan numerossa 92.


title: Neuvoston päätös 2008/868/YUTP, tehty 13 päivänä lokakuuta 2008 , sopimuksen tekemisestä Euroopan unionin ja Venäjän federaation välillä Venäjän federaation osallistumisesta Euroopan unionin sotilasoperaatioon Tšadin tasavallassa ja Keski-Afrikan tasavallassa (EUFOR Tchad/RCA -operaatio)

text:
               18.11.2008

               FI

               Euroopan unionin virallinen lehti

               L 307/15

         NEUVOSTON PÄÄTÖS 2008/868/YUTP,
   tehty 13 päivänä lokakuuta 2008,
   sopimuksen tekemisestä Euroopan unionin ja Venäjän federaation välillä Venäjän federaation osallistumisesta Euroopan unionin sotilasoperaatioon Tšadin tasavallassa ja Keski-Afrikan tasavallassa (EUFOR Tchad/RCA -operaatio)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 15 päivänä lokakuuta 2007 yhteisen toiminnan 2007/677/YUTP Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta (1) (EUFOR Tchad/RCA -operaatio).

               (2)

               Yhteisen toiminnan 10 artiklan 3 kohdassa määrätään, että kolmansien valtioiden osallistumista koskevat yksityiskohtaiset järjestelyt edellyttävät Euroopan unionista tehdyn sopimuksen 24 artiklan mukaista sopimusta.

               (3)

               Neuvoston annettua 13 päivänä syyskuuta 2004 valtuutuksen puheenjohtajavaltio neuvotteli yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin avustamana Euroopan unionin ja Venäjän federaation välisen sopimuksen Venäjän federaation osallistumisesta EUFOR Tchad/RCA -operaatioon, jäljempänä ’sopimus’.

               (4)

               Sopimus olisi hyväksyttävä Euroopan unionin puolesta,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Venäjän federaation sopimus Venäjän federaation osallistumisesta Euroopan unionin sotilasoperaatioon Tšadin tasavallassa ja Keski-Afrikan tasavallassa (EUFOR Tchad/RCA -operaatio).
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 13 päivänä lokakuuta 2008.

            Neuvoston puolesta

            Puheenjohtaja

         B. KOUCHNER

      (1)  EUVL L 279, 23.10.2007, s. 21.
    ---documentbreak---

               18.11.2008

               FI

               Euroopan unionin virallinen lehti

               L 307/16

         KÄÄNNÖS
   Euroopan unionin ja Venäjän federaation
   SOPIMUS
   Venäjän federaation osallistumisesta Euroopan unionin sotilasoperaatioon Tšadin tasavallassa ja Keski-Afrikan tasavallassa (EUFOR Tchad/RCA -operaatio)
   EUROOPAN UNIONI (EU)
   sekä
   VENÄJÄN FEDERAATIO,
   jäljempänä ’osapuolet’, jotka
   OTTAVAT HUOMIOON:
   Yhdistyneiden Kansakuntien turvallisuusneuvoston 25 päivänä syyskuuta 2007 antaman päätöslauselman 1778 (2007), jossa EU:lle annettiin lupa sijoittaa joukkoja Tšadin tasavaltaan ja Keski-Afrikan tasavaltaan,
   Euroopan unionin neuvoston 15 päivänä lokakuuta 2007 hyväksymän yhteisen toiminnan 2007/677/YUTP Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta (EUFOR Tchad/RCA -operaatio),
   poliittisten ja turvallisuusasioiden komitean päätöksen CHAD/1/2008 kolmansien valtioiden osallistumisen Euroopan unionin sotilasoperaatioon Tšadin tasavallassa ja Keski-Afrikan tasavallassa hyväksymisestä ja poliittisten ja turvallisuusasioiden komitean päätöksen CHAD/2/2008 osallistujien komitean perustamisesta Tšadin tasavallassa ja Keski-Afrikan tasavallassa toteutettavaa Euroopan unionin sotilasoperaatiota varten, sellaisina kuin ne ovat muutettuina poliittisten ja turvallisuusasioiden komitean 14 päivänä toukokuuta 2008 tekemällä päätöksellä CHAD/3/2008,
   SEKÄ KATSOVAT SEURAAVAA:

               (1)

               Yhteisen ulko- ja turvallisuuspolitiikan korkeana edustajana toimiva EU:n neuvoston pääsihteeri pyysi 7 päivänä joulukuuta 2007 päivätyllä kirjeellä Venäjän federaatiota harkitsemaan mahdollista osallistumista EU:n operaatioon Tšadissa ja Keski-Afrikan tasavallassa.

               (2)

               Venäjän federaatio ilmaisi 23 päivänä huhtikuuta 2008 päivätyllä kirjeellä halukkuutensa harkita mahdollista osallistumista.

               (3)

               Yhteisen ulko- ja turvallisuuspolitiikan korkeana edustajana toimiva EU:n neuvoston pääsihteeri ja Venäjän federaation ulkoasiainministeri antoivat 29 päivänä huhtikuuta 2008 yhteisen lausuman vastavuoroisesta yhteistyöstä kriisinhallintaoperaatioissa,

         OVAT SOPINEET SEURAAVAA:
   1 artikla
   Operaatioon osallistuminen
   1.   Sopimuspuoli Venäjä osallistuu operaatioon, jonka Euroopan unioni toteuttaa YK:n turvallisuusneuvoston päätöslauselman 1778 (2007) nojalla ja Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta (EUFOR Tchad/RCA -operaatio, jäljempänä ’EU:n operaatio’) 15 päivänä lokakuuta 2007 hyväksytyn yhteisen toiminnan 2007/677/YUTP sekä 18 päivänä tammikuuta 2008 hyväksytyn operaatiosuunnitelman mukaisesti, lähettämällä Venäjän federaation puolustusvoimien sotilasosaston (jäljempänä ’Venäjän sotilasosasto’) antamaan ilmakuljetusten muodossa tukea EU:n operaatiolle tämän sopimuksen 6 artiklassa tarkoitetuissa täytäntöönpanojärjestelyissä vahvistetuin täytäntöönpanoehdoin. Ilmakuljetukset suoritetaan käyttäen Venäjän sotilasosaston ilma-aluksia EU-johtoisten joukkojen (EUFOR) ja Yhdistyneiden Kansakuntien Keski-Afrikan tasavallassa ja Tšadin tasavallassa toteuttaman operaation (MINURCAT) henkilöstön hengen ja turvallisuuden turvaamiseksi, ja niihin sisältyvät EUFOR- ja MINURCAT-operaatioiden henkilöstön kuljetukset, rahdin kuljettaminen sekä EUFOR- ja MINURCAT-operaatioiden henkilöstöä koskevat etsintä- ja pelastustehtävät.
   2.   Sopimuspuoli Venäjän osallistuminen EU:n operaatioon ei vaikuta Euroopan unionin päätöksenteon riippumattomuuteen.
   3.   Sopimuspuoli Venäjä varmistaa, että Venäjän sotilasosasto noudattaa tehtävänsä suorittamisessa:

               —

               tämän artiklan 1 kohdassa mainittua yhteistä toimintaa 2007/677/YUTP,

               —

               molempien sopimuspuolten sopimia täytäntöönpanojärjestelyjä.

         4.   Venäjän sotilasosastoon kuuluva henkilöstö soveltaa EU:n operaation voimankäyttövaltuuksia niiltä osin kuin ne eivät ole ristiriidassa Venäjän lainsäädännön kanssa. EU:n operaation komentajalle ilmoitetaan yksityiskohtaisesti mahdollisista esteistä/rajoituksista, joita sopimuspuoli Venäjä asettaa voimankäyttövaltuuksille.
   5.   Venäjän sotilasosasto suorittaa tehtävänsä ja toimii EU:n operaation tavoitteiden ja toimeksiannon mukaisesti, jotka on esitetty YK:n turvallisuusneuvoston päätöslauselmassa 1778 (2007).
   6.   Sopimuspuoli Venäjä voi milloin tahansa joko EU:n operaation komentajan pyynnöstä tai sopimuspuoli Venäjän päätöksellä sopimuspuolten välisten neuvottelujen jälkeen vetäytyä osallisuudestaan. Sopimuspuoli Venäjä antaa EU:n operaation komentajalle ajoissa tiedon kaikista muutoksista, jotka koskevat sen osallistumista EU:n operaatioon.
   2 artikla
   Joukkojen asema
   1.   Venäjän sotilasosaston asemaan sovelletaan heti sen saavuttua operaatioalueelle Euroopan unionin ja Tšadin tasavallan, Keski-Afrikan tasavallan ja Kamerunin tasavallan välillä voimassa olevia sopimuksia joukkojen asemasta.
   2.   Sopimuspuoli Venäjä käyttää lainkäyttövaltaansa Venäjän sotilasosastoon, sanotun kuitenkaan rajoittamatta tämän artiklan 1 kohdassa tarkoitettujen, joukkojen asemaa koskevien sopimusten soveltamista.
   3.   Sopimuspuoli Venäjän edustaja osallistuu tämän artiklan 1 kohdassa tarkoitetuissa joukkojen asemaa koskevissa sopimuksissa määriteltyihin ratkaisumenettelyihin, jotka koskevat korvausvaatimuksia, joissa Venäjän sotilasosasto on osallisena.
   4.   Sopimuspuoli Venäjä vastaa Venäjän sotilasosaston EU:n operaatioon osallistumiseen liittyvien, Venäjän sotilasosaston sotilashenkilöstön jäsenten esittämien tai heitä koskevien korvausvaatimusten ratkaisemisesta. Sopimuspuoli Venäjä vastaa lakiensa ja asetustensa mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään Venäjän sotilasosaston sotilashenkilöstön jäsentä vastaan.
   5.   Euroopan unioni sitoutuu varmistamaan, että sen jäsenvaltiot antavat tämän sopimuksen allekirjoittamisen yhteydessä lausuman, joka koskee luopumista korvausten vaatimisesta Venäjän federaatiolta Venäjän federaation EU:n operaatioon osallistumisen osalta. Kyseinen lausuma on tämän sopimuksen liitteessä.
   6.   Sopimuspuoli Venäjä sitoutuu antamaan tämän sopimuksen allekirjoittamisen yhteydessä lausuman, joka koskee luopumista korvausten vaatimisesta EU:n operaatioon osallistuvilta valtioilta. Kyseinen lausuma on tämän sopimuksen liitteessä.
   7.   Pariisissa (Ranskassa) sijaitsevaan EU:n operaatioesikuntaan lähetetyn henkilöstön asemaan sovelletaan Ranskan tasavallan ja Venäjän federaation toimivaltaisten viranomaisten välisiä järjestelyjä.
   3 artikla
   Turvaluokitellut tiedot
   1.   Sopimuspuoli Venäjä suojaa kaikki EU:n turvaluokitellut tiedot, jotka sille on toimitettu EU:n operaation puitteissa, Venäjän federaation lainsäädännössä turvaluokiteltujen tietojen suojaamisesta annettujen vaatimusten mukaisesti. Sopimuspuolten turvaluokkien vastaavuustaulukko on tätä varten seuraava:

               EU

               Venäjän federaatio

               SECRET UE

               СОВЕРШЕННО СЕКРЕТНО

               CONFIDENTIEL UE

               СЕКРЕТНО

         Venäjän federaation rajoittava merkintä ”ДЛЯ СЛУЖЕБНОГО ПОЛЬЗОВАНИЯ” vastaa EU:n turvaluokitusta RESTREINT UE.
   2.   Sopimuspuoli Venäjä toteuttaa kaikki asianmukaiset toimenpiteet sen varmistamiseksi, että sille EU:n operaation yhteydessä toimitetut EU:n turvaluokitellut tiedot suojataan samantasoisesti kuin mitä edellytetään EU:ssa sovellettavissa EU:n turvaluokiteltujen tietojen suojaamista koskevissa perusperiaatteissa ja vähimmäisvaatimuksissa; erityisesti sopimuspuoli Venäjä:

               —

               ei käytä sille annettuja turvaluokiteltuja tietoja muihin tarkoituksiin kuin mihin EU on kyseiset turvaluokitellut tiedot antanut käytettäviksi,

               —

               ei luovuta tällaisia tietoja kolmansille osapuolille ilman EU:n etukäteen antamaa kirjallista suostumusta,

               —

               varmistaa, että pääsy sille luovutettuihin turvaluokiteltuihin tietoihin annetaan ainoastaan henkilöille, jotka tarvitsevat näitä tietoja virkatehtäviensä hoitamisessa, ja jos kyseiset tiedot on luokiteltu CONFIDENTIEL UE tai sitä korkeammalle tasolle, henkilöille, joista on tehty luotettavuusselvitys,

               —

               varmistaa, että ennen turvaluokiteltuihin tietoihin pääsyä kaikille henkilöille, joiden on saatava niihin pääsy, selvitetään heille luovutettavien tietojen turvaluokitusta koskevien turvallisuussääntöjen vaatimukset, ja varmistaa, että kyseiset henkilöt noudattavat vaatimuksia,

               —

               varmistaa, että kaikki tilat, alueet, kiinteistöt, toimistot, huoneet, tietoliikenne- ja tietojärjestelmät, joissa turvaluokiteltuja tietoja ja asiakirjoja säilytetään ja/tai käsitellään, on suojattu asianmukaisin fyysisin turvatoimin,

               —

               varmistaa, että sille luovutetut turvaluokitellut asiakirjat kirjataan vastaanotettaessa erityiseen rekisteriin,

               —

               ilmoittaa EU:lle todellisista tai epäillyistä tapauksista, joissa sille luovutettuja turvaluokiteltuja tietoja koskevia turvamääräyksiä on rikottu tai niiden turvallisuus on vaarannettu. Tällaisissa tapauksissa sopimuspuoli Venäjä käynnistää tutkimukset ja toteuttaa asianmukaiset toimenpiteet tapahtuman toistumisen estämiseksi.

         3.   Turvaluokitellut tiedot toimitetaan niiden turvaluokituksen mukaisesti diplomaattisia kanavia tai suojattuja postipalveluja käyttäen taikka henkilökohtaisesti kuljetettuina.
   4.   Jos EU ja Venäjän federaatio ovat tehneet sopimuksen turvaluokiteltujen tietojen suojaamisesta, kyseisen sopimuksen määräyksiä sovelletaan EU:n operaation yhteydessä.
   4 artikla
   Johtamisjärjestelyt
   1.   Venäjän sotilasosasto toimii sopimuspuoli Venäjän alaisena.
   2.   Venäjän toimivaltaiset viranomaiset valtuuttavat operaation komentajan määräämään Venäjän sotilasosastolle tehtäviä tämän sopimuksen 1 artiklan 1 kohdassa määritellyn tehtävän suorittamiseksi sotilasosaston saapuessa operaatioalueelle. Suunniteltaessa ilmatehtävää koskevaa käskyä tai muuta päätöstä, joka vaikuttaa Venäjän sotilasosastoon, varmistetaan täysimääräinen koordinointi Venäjän sotilasosaston johtavan sotilasedustajan kanssa. Venäjän federaatiolla on samat oikeudet ja velvoitteet kuin operaatioon osallistuvilla EU:n jäsenvaltioilla operaation päivittäisessä toteuttamisessa.
   3.   Sopimuspuoli Venäjä nimeää johtavia sotilasedustajia, jotka edustavat Venäjän sotilasosastoa EUFORissa, sekä EU:n operaatioesikunnassa Pariisissa (Ranskassa) että EU-joukkojen esikunnassa Abéchéssa (Tšadissa). Kullakin johtavalla sotilasedustajalla voi olla avustaja. Johtavat sotilasedustajat neuvottelevat EU:n komentoketjun kanssa kaikista EUFORiin vaikuttavista asioista. Osaston päivittäisestä kurinpidosta vastaa Venäjän sotilasosaston komentava upseeri.
   5 artikla
   Rahoitusnäkökohdat
   1.   Sopimuspuoli Venäjä vastaa kaikista sen EU:n operaatioon osallistumiseen liittyvistä kustannuksista, elleivät ne kuulu tämän sopimuksen 6 artiklassa tarkoitetuissa täytäntöönpanojärjestelyissä määriteltyihin yhteisiin kustannuksiin.
   2.   EUFOR Tchad/RCA -operaatio antaa logistiikkatukea Venäjän sotilasosastolle kulukorvausperiaatteella tämän sopimuksen 6 artiklassa tarkoitetuissa täytäntöönpanojärjestelyissä määriteltyjen edellytysten mukaisesti.
   3.   EU vapauttaa sopimuspuoli Venäjän kaikista yhteisiä kustannuksia koskevista rahoitusosuuksista.
   4.   Korvaus kuoleman, loukkaantumisen, menetyksen tai vahingon sattuessa siitä valtiosta tai niistä valtioista peräisin oleville luonnollisille tai oikeushenkilöille, jossa tai joissa EU:n operaatio toteutetaan, käsitellään tämän sopimuksen 2 artiklan 1 kohdassa tarkoitettujen, joukkojen asemaa koskevien sopimusten määräysten mukaisesti.
   5.   Tämän sopimuksen 6 artiklassa tarkoitetuissa täytäntöönpanojärjestelyissä määritellystä menojen hallinnoinnista vastaa EU:n mekanismi, joka hallinnoi operaation yhteisiä kustannuksia ja kansallisia kustannuksia.
   6 artikla
   Sopimuksen täytäntöönpanojärjestelyt
   Sopimuspuoli Venäjän osallistuminen EU:n operaatioon pannaan täytäntöön niiden teknisten ja hallinnollisten yksityiskohtaisten sääntöjen mukaisesti, jotka sisältyvät tämän sopimuksen täytäntöönpanojärjestelyihin, joista sovitaan Venäjän federaation puolustusministeriön ja EU:n operaation komentajan välillä.
   7 artikla
   Määräysten noudattamatta jättäminen
   Mikäli toinen sopimuspuoli ei noudata tämän sopimuksen 1–6 artiklassa määrättyjä velvoitteitaan, toisella sopimuspuolella on oikeus irtisanoa tämä sopimus yhden kuukauden irtisanomisajalla.
   8 artikla
   Riitojen ratkaiseminen
   1.   Sopimuspuolten asianomaiset viranomaiset ratkaisevat asianmukaisella tasolla tämän sopimuksen ja sen täytäntöönpanojärjestelyjen tulkintaan ja soveltamiseen liittyvät sopimuspuolten riidat, tai ne ratkaistaan diplomaattisin keinoin.
   2.   Taloudelliset vaatimukset tai riidat, joita ei ole ratkaistu tämän artiklan 1 kohdan mukaisesti, voidaan esittää yhteisesti valitulle sovittelijalle tai välittäjälle.
   Kumpi tahansa sopimuspuoli voi viedä välimiesoikeuteen vaatimukset tai riidat, joita ei ole onnistuttu ratkaisemaan tällaisella välitys- tai sovittelumenettelyllä. Kumpikin sopimuspuoli nimeää yhden välimiehen välimiesoikeuteen. Nämä näin nimetyt kaksi välimiestä nimeävät kolmannen välimiehen, josta tulee puheenjohtaja. Jos sopimuspuoli ei nimeä välimiestä kahden kuukauden kuluessa siitä, kun se on saanut toiselta sopimuspuolelta ilmoituksen riidan viemisestä välimiesoikeuteen, tai jos nimetyt kaksi välimiestä eivät pääse kahden kuukauden kuluessa nimeämisestään sopimukseen kolmannen välimiehen nimeämisestä, voi kumpi tahansa sopimuspuoli pyytää Kansainvälisen tuomioistuimen puheenjohtajaa suorittamaan nimeämisen. Jos Kansainvälisen tuomioistuimen puheenjohtaja on jommankumman sopimuspuolen kansalainen tai ei muusta syystä voi hoitaa kyseistä tehtävää, tarvittavat nimeämiset tekee Kansainvälisen tuomioistuimen seuraavaksi vanhin jäsen, joka ei ole kummankaan sopimuspuolen kansalainen. Välimiesoikeus tekee päätöksensä ex aequo et bono. Välimiehet eivät saa määrätä rankaisevia vahingonkorvauksia. Välimiehet sopivat välitysmenettelyistä. Välimiesoikeus sijaitsee Brysselissä, ja sen kielenä on englanti. Välimiesoikeuden ratkaisussa on esitettävä perustelut ratkaisulle, ja sopimuspuolten on hyväksyttävä ratkaisu riitaa koskevana lopullisena päätöksenä. Kukin sopimuspuoli vastaa omista kuluistaan, ja kaikki yhteiset kustannukset jaetaan tasan sopimuspuolten kesken.
   9 artikla
   Voimaantulo
   1.   Tämä sopimus tulee voimaan sen kuukauden ensimmäisenä päivänä, joka seuraa sopimuspuolten toisilleen antamaa ilmoitusta siitä, että ne ovat saattaneet päätökseen tätä varten tarvittavat sisäiset menettelyt.
   2.   Tätä sopimusta sovelletaan väliaikaisesti sen allekirjoittamispäivästä.
   3.   Tämä sopimus on voimassa Venäjän EU:n operaatioon osallistumisen ajan. Tämän sopimuksen päättyminen ei vaikuta sopimuksen täytäntöönpanosta ennen sen päättymistä johtuviin oikeuksiin ja velvollisuuksiin.

      Tehty Brysselissä 5 päivänä marraskuuta 2008 englannin ja venäjän kielellä kahtena kappaleena, ja molemmat tekstit ovat yhtä todistusvoimaisia

            Euroopan unionin puolesta

            Venäjän federaation puolesta

   LIITE
   LAUSUMAT
   (sopimuksen 2 artiklan 5 ja 6 kohdassa tarkoitetut)
   EU:n jäsenvaltioiden lausuma:
   ”Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta 15 päivänä lokakuuta 2007 hyväksyttyä yhteistä toimintaa 2007/677/YUTP (EUFOR Tchad/RCA -operaatio) soveltavat EU:n jäsenvaltiot pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan Venäjän federaatiolle esitettävistä korvausvaatimuksista ja vastaamaan niistä itse niiden henkilöstön jäsenen loukkaantumisen tai kuoleman takia taikka sellaisen omaisuuden vahingoittumisen tai menetyksen takia, jonka ne omistavat ja jota EU:n operaatio käyttää, jos loukkaantuminen, kuolema, vahinko tai menetys

               —

               johtui Venäjän federaation lähettämän henkilöstön jäsenestä hänen suorittaessaan tehtäviään EU:n operaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               aiheutui Venäjän federaation omistaman omaisuuden käyttämisestä edellyttäen, että sitä käytettiin EU:n operaation yhteydessä ja että kyse ei ole kyseistä omaisuutta käyttävän Venäjän federaation lähettämän EU:n operaation henkilöstön jäsenen törkeästä huolimattomuudesta tai tahallisesta laiminlyönnistä.”

         Venäjän federaation lausuma:
   ”15 päivänä lokakuuta 2007 hyväksytyn yhteisen toiminnan 2007/677/YUTP mukaisesti Tšadin tasavallassa ja Keski-Afrikan tasavallassa toteutettavaan Euroopan unionin sotilasoperaatioon (EUFOR Tchad/RCA -operaatio) osallistuva Venäjän federaatio pyrkii oman oikeusjärjestelmänsä mukaisissa rajoissa mahdollisuuksien mukaan luopumaan muille EU:n operaatioon osallistuville valtioille esitettävistä korvausvaatimuksista sen lähettämän henkilöstön jäsenen loukkaantumisen tai kuoleman takia taikka sellaisen omaisuuden vahingoittumisen tai menetyksen takia, jonka se omistaa ja jota EU:n operaatio käyttää, jos loukkaantuminen, kuolema, vahinko tai menetys

               —

               johtui henkilöstön jäsenestä hänen suorittaessaan tehtäviään EU:n operaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               aiheutui EU:n operaatioon osallistuvien valtioiden omistaman omaisuuden käyttämisestä edellyttäen, että sitä käytettiin operaation yhteydessä ja että kyse ei ole kyseistä omaisuutta käyttävän EU:n operaation henkilöstön jäsenen törkeästä huolimattomuudesta tai tahallisesta laiminlyönnistä.”


title: Euroopan parlamentin päätös (EU) 2016/1522, annettu 28 päivänä huhtikuuta 2016, vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/252

         EUROOPAN PARLAMENTIN PÄÄTÖS (EU) 2016/1522,
   annettu 28 päivänä huhtikuuta 2016,
   vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2014 sekä viranomaisen vastaukset (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä viranomaiselle (05584/2016 – C8-0074/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 (3) kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 ja erityisesti sen 208 artiklan,

               —

               ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28. tammikuuta 2002 annetun Euroopan parlamentin ja neuvoston asetuksen (EY) N:o 178/2002 (4) ja erityisesti sen 44 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A8-0086/2016),

               1.

               myöntää Euroopan elintarviketurvallisuusviranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 160.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EYVL L 31, 1.2.2002, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2009/896/EY: Neuvoston päätös, tehty 30 päivänä marraskuuta 2009 , Euroopan yhteisön ja Antigua ja Barbudan välisen lyhytaikaista oleskelua koskevan viisumivapaussopimuksen tekemisestä

text:
               8.12.2009

               FI

               Euroopan unionin virallinen lehti

               L 321/38

         NEUVOSTON PÄÄTÖS,
   tehty 30 päivänä marraskuuta 2009,
   Euroopan yhteisön ja Antigua ja Barbudan välisen lyhytaikaista oleskelua koskevan viisumivapaussopimuksen tekemisestä
   (2009/896/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i alakohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut Euroopan yhteisön puolesta lyhytaikaista oleskelua koskevan viisumivapaussopimuksen Antigua ja Barbudan kanssa, jäljempänä ’sopimus’.

               (2)

               Sopimus allekirjoitettiin yhteisön puolesta 28 päivänä toukokuuta 2009 sillä varauksella, että se myöhemmin tehdään, ja sitä on sovellettu väliaikaisesti kyseisestä päivästä lähtien neuvoston päätöksen 2009/478/EY (2) mukaisesti.

               (3)

               Sopimus olisi hyväksyttävä.

               (4)

               Sopimuksella perustetaan sopimuksen hallinnoinnista vastaava sekakomitea, jonka olisi vahvistettava työjärjestyksensä. On aiheellista säätää yksinkertaistetun menettelyn noudattamisesta tämän työjärjestyksen vahvistamista koskevan yhteisön kannan vahvistamisessa.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan 1 ja 2 artiklan mukaisesti ja vaikuttamatta mainitun pöytäkirjan 4 artiklan soveltamiseen kyseiset jäsenvaltiot eivät osallistu tämän päätöksen tekemiseen, se ei sido niitä eikä sitä sovelleta niihin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Antigua ja Barbudan välinen sopimus lyhytaikaista oleskelua koskevasta viisumivapaudesta (3).
   2 artikla
   Neuvoston puheenjohtaja tekee sopimuksen 8 artiklan 1 kohdassa määrätyn ilmoituksen (4).
   3 artikla
   Sopimuksen 6 artiklalla perustettavassa asiantuntijoiden sekakomiteassa yhteisöä edustaa komissio jäsenvaltioiden asiantuntijoiden avustamana.
   4 artikla
   Komissio vahvistaa asiantuntijoiden sekakomiteassa esitettävän yhteisön kannan sopimuksen 6 artiklan 4 kohdassa tarkoitetusta sekakomitean työjärjestyksen vahvistamisesta kuultuaan asiasta neuvoston nimeämää erityiskomiteaa.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

      (1)  Lausunto annettu 20. lokakuuta 2009 (ei vielä julkaistu virallisessa lehdessä).

      (2)  EUVL L 169, 30.6.2009, s. 1.

      (3)  Sopimuksen tekstin osalta ks. EUVL L 169, 30.6.2009, s. 3.

      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: Euroopan parlamentin päätös (EU) 2015/1695, annettu 29 päivänä huhtikuuta 2015, vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/371

      EUROOPAN PARLAMENTIN PÄÄTÖS (EU) 2015/1695,
      annettu 29 päivänä huhtikuuta 2015,
      vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon Clean Sky -yhteisyrityksen lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Clean Sky -yhteisyrityksen tilinpäätöksestä varainhoitovuodelta 2013 sekä yhteisyrityksen vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä yhteisyritykselle (05306/2015 – C8-0049/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 209 artiklan,

                  —

                  ottaa huomioon Clean Sky -yhteisyrityksen perustamisesta 20. joulukuuta 2007 annetun neuvoston asetuksen (EY) N:o 71/2008 (5),

                  —

                  ottaa huomioon Clean Sky 2 -yhteisyrityksestä 6. toukokuuta 2014 annetun neuvoston asetuksen (EU) N:o 558/2014 (6) ja erityisesti sen 1 artiklan 2 kohdan ja 12 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (7),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 110/2014 (8),

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön (A8-0107/2015),

         1.

            myöntää Clean Sky 2 -yhteisyrityksen toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Clean Sky 2 -yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 452, 16.12.2014, s. 17.

         (2)  EUVL C 452, 16.12.2014, s. 18.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 30, 4.2.2008, s. 1.

         (6)  EUVL L 169, 7.6.2014, s. 77.

         (7)  EYVL L 357, 31.12.2002, s. 72.

         (8)  EUVL L 38, 7.2.2014, s. 2.


Avis juridique important

|

31995D0145

95/145/EY, EHTY: Neuvoston ja komission päätös, tehty 10 päivänä huhtikuuta 1995, Euroopan yhteisöjen ja Amerikan yhdysvaltojen hallituksen välisen niiden kilpailusääntöjen soveltamista koskevan sopimuksen tekemisestä

Virallinen lehti nro L 095 , 27/04/1995 s. 0045 - 0046

NEUVOSTON JA KOMISSION PÄÄTÖS,tehty 10 päivänä huhtikuuta 1995,Euroopan yhteisöjen ja Amerikan yhdysvaltojen hallituksen välisen niiden kilpailusääntöjen soveltamista koskevan sopimuksen tekemisestä (95/145/EY, EHTY) EUROPAAN UNIONIN NEUVOSTO jaEUROOPAN YHTEISÖJEN KOMISSIO, jotkaottavat huomioon Euroopan yhteisön perustamissopimuksen ja erityisesti sen 87 ja 235 artiklan yhdessä sen 228 artiklan 3 kohdan ensimmäisen alakohdan kanssa,ottavat huomioon Euroopan hiili- ja teräsyhteisön perustamissopimuksen ja erityisesti sen 65 ja 66 artiklan,ottavat huomioon komission ehdotuksen,ottavat huomioon Euroopan parlamentin lausunnon (1),sekä katsovat, ettävetoaminen Euroopan yhteisön perustamissopimuksen 235 artiklaan on välttämätöntä, koska sopimuksen tekstiin on sisällytetty sulautumiset ja ostot, jotka kuuluvat pääasiallisesti tähän artiklaan perustuvan yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89 (2) soveltamisalaan,koska kilpailuun liittyvien ongelmien kansainvälinen ulottuvuus on yhä merkittävämpi, on tärkeää lujittaa kansainvälistä yhteistyötä tällä alalla,tätä varten komissio on neuvotellut Amerikan yhdysvaltojen hallituksen kanssa Euroopan yhteisöjen ja Amerikan yhdysvaltojen kilpailusääntöjen soveltamista koskevasta sopimuksesta, jatämä Euroopan yhteisöjen ja Amerikan yhdysvaltojen hallituksen sopimus mukaan lukien tulkintaa koskeva kirjeenvaihto olisi hyväksyttävä,OVAT PÄÄTTÄNEET SEURAAVAA:1 artikla Hyväksytään Euroopan yhteisön ja Euroopan hiili- ja teräsyhteisön puolesta sopimus Euroopan yhteisöjen ja Amerikan yhdysvaltojen hallituksen välillä niiden kilpailusääntöjen soveltamisesta mukaan lukien tulkintaa koskeva kirjeenvaihto.Sopimuksen teksti ja tulkintaa koskeva kirjeenvaihto englanninkielisinä ovat tämän päätöksen liitteenä.2 artikla Sopimusta sovelletaan 23 päivästä syyskuuta 1991.3 artikla Neuvoston puheenjohtaja valtuutetaan nimeämään henkilö tai henkilöt, joka/jotka on valtuutettu tekemään ilmoitus sopimuksen tekemisestä Euroopan yhteisön puolesta Amerikan yhdysvaltojen hallitukselle sekä allekirjoittamaan tulkintaa koskeva kirjeenvaihto.Komissio nimeää henkilön tai henkilöt, joka/jotka on valtuutettu tekemään ilmoitus sopimuksen tekemisestä Euroopan hiili- ja teräsyhteisön puolesta Amerikan yhdysvaltojen hallitukselle sekä allekirjoittamaan tulkintaa koskeva kirjeenvaihto.Tehty Luxemburgissa 10 päivänä huhtikuuta 1995.Neuvoston puolestaJ. PUECHPuheenjohtajaKomission puolestaJ. SANTERPuheenjohtaja(1) Lausunto annettu 20 päivänä tammikuuta 1995 (EYVL N:o C 43, 20.2.1995) ja 17 päivänä maaliskuuta 1995 (EYVL N:o C 89, 10.4.1995)(2) EYVL N:o L 395, 30.12.1989, s. 1 (oikaistu teksti: EYVL N:o 257, 21.9.1990, s. 13)


Avis juridique important

|

31995D0414

95/414/EY: Neuvoston päätös, tehty 17 päivänä heinäkuuta 1995, Euroopan yhteisön, Euroopan hiili- ja teräsyhteisön ja Euroopan atomienergiayhteisön, yhdeltä puolen, ja Venäjän federaation, toiselta puolen, välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä

Virallinen lehti nro L 247 , 13/10/1995 s. 0001 - 0001

NEUVOSTON PÄÄTÖS,tehty 17 päivänä heinäkuuta 1995,Euroopan yhteisön, Euroopan hiili- ja teräsyhteisön ja Euroopan atomienergiayhteisön, yhdeltä puolen, ja Venäjän federaation, toiselta puolen, välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä (95/414/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen, ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäkunnes Euroopan yhteisöjen ja niiden jäsenvaltioiden yhdeltä puolen ja Venäjän federaation toiselta puolen välinen, Korfulla 24 päivänä kesäkuuta 1994 allekirjoitettu kumppanuus- ja yhteistyösopimus tulee voimaan, on tarpeen hyväksyä Euroopan yhteisön puolesta Euroopan yhteisön, Euroopan hiili- ja teräsyhteisön ja Euroopan atomienergiayhteisön yhdeltä puolen sekä Venäjan federaation toiselta puolen välinen, 29 päivänä joulukuuta 1994 parafoitu, kauppaa ja kaupan liitännäistoimenpiteitä koskeva väliaikainen sopimus,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön, Euroopan hiili- ja teräsyhteisön, Euroopan atomienergiayhteisön yhdeltä puolen ja Venäjän federaation toiselta puolen välinen kauppaa ja kaupan liitännäistoimenpiteitä koskeva väliaikainen sopimus mukaan lukien kaksi pöytäkirjaa ja niihin liittyvät julistukset.Väliaikaisen sopimuksen teksti on tämän päätöksen liitteenä.2 artiklaNeuvoston puheenjohtaja on valtuutettu nimeämään väliaikaisen sopimuksen allekirjoittamiseen valtuutetut henkilöt(1).3 artiklaNeuvoston puheenjohtaja antaa Euroopan yhteisön puolesta väliaikaisen sopimuksen 36 artiklassa määrätyn ilmoituksen.Tehty Brysselissä 17 päivänä heinäkuuta 1995.Neuvoston puolestaPuheenjohtajaJ. SOLANA(1) Neuvoston pääsihteeri julkaisee sopimuksen voimaantulopäivän Euroopan yhteisön virallisessa lehdessä.


title: 2012/311/EU: Neuvoston päätös, annettu 7 päivänä kesäkuuta 2012 , elintarvikeapukomiteassa esitettävästä Euroopan unionin kannasta elintarvikeapua koskevan vuoden 1999 yleissopimuksen voimassaolon jatkamiseen

text:
               19.6.2012

               FI

               Euroopan unionin virallinen lehti

               L 158/1

         NEUVOSTON PÄÄTÖS,
   annettu 7 päivänä kesäkuuta 2012,
   elintarvikeapukomiteassa esitettävästä Euroopan unionin kannasta elintarvikeapua koskevan vuoden 1999 yleissopimuksen voimassaolon jatkamiseen
   (2012/311/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 214 artiklan 4 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsovat seuraavaa:

               (1)

               Elintarvikeapua koskeva vuoden 1999 yleissopimus, jäljempänä ’yleissopimus’, on tehty Euroopan yhteisön puolesta neuvoston päätöksellä 2000/421/EY (1), ja sen voimassaoloa on jatkettu useilla elintarvikeapukomitean päätöksillä.

               (2)

               Nykyisen yleissopimuksen voimassaolo päättyy 30. kesäkuuta 2012, ja kysymystä sen voimassaolon mahdollisesta jatkamisesta käsitellään elintarvikeapukomitean kokouksessa kesäkuussa 2012.

               (3)

               Yleissopimuksen XXV artiklan b alakohdan mukaan sen voimassaolon jatkamisen edellytyksenä on, että viljojen kauppaa koskeva vuoden 1995 yleissopimus pysyy voimassa. Kansainvälinen viljaneuvosto päätti 6 päivänä kesäkuuta 2011 jatkaa viljojen kauppaa koskevan vuoden 1995 yleissopimuksen voimassaoloa 30 päivään kesäkuuta 2013.

               (4)

               Elintarvikeapukomitean jäsenet sopivat 14 päivänä joulukuuta 2010 pidetyssä komitean 103. kokouksessa aloittavansa viralliset yleissopimuksen uudelleen neuvottelemista koskevat neuvottelut sarjalla neuvottelukokouksia.

               (5)

               Koska nykyistä sopimusta seuraava uusi elintarvikeapua koskeva yleissopimus tulee voimaan vasta 1 päivänä tammikuuta 2013, yleissopimuksen voimassaolon päättymisen ja uuden elintarvikeapua koskevan yleissopimuksen voimaantulon välissä on kuuden kuukauden pituinen sopimukseton aika.

               (6)

               Yleissopimuksen osapuolet sopivat elintarvikeapukomitean 105. kokouksessa 30 päivänä marraskuuta 2011, että päällekkäisyys uuden elintarvikeapua koskevan yleissopimuksen kanssa olisi vältettävä ja että kuuden kuukauden sopimukseton aika on parempi vaihtoehto kuin yleissopimuksen voimassaolon jatkaminen.

               (7)

               Euroopan komissio, joka edustaa Euroopan unionia elintarvikeapukomiteassa, olisi sen vuoksi valtuutettava vastustamaan yleissopimuksen jatkamista koskevan yksimielisyyden syntymistä elintarvikeapukomiteassa,

         ON HYVÄKSYNYT TÄMÄN PÄÄTÖKSEN:
   1 artikla
   Elintarvikeapukomiteassa esitettävä Euroopan unionin kanta on vastustaa sellaisen elintarvikeapukomitean menettelysääntöjen 13 säännön mukaisen yksimielisyyden syntymistä elintarvikeapukomiteassa, jolla elintarvikeapua koskevan yleissopimuksen voimassaoloa jatkettaisiin.
   2 artikla
   Komissio valtuutetaan ilmaisemaan tämä kanta elintarvikeapukomiteassa.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 7 päivänä kesäkuuta 2012.

            Neuvoston puolesta

            Puheenjohtaja

         M. BØDSKOV

      (1)  EYVL L 163, 4.7.2000, s. 37.


title: 2012/434/EU: Neuvoston päätös, annettu 24 päivänä heinäkuuta 2012 , nykyiseen EU:n ja Venäjän kumppanuus- ja yhteistyösopimukseen sisältyvien palvelukauppaan liittyvien sitoumusten voimassa pitämistä koskevan Euroopan unionin ja Venäjän federaation hallituksen välisen kirjeenvaihtona tehdyn sopimuksen tekemisestä

text:
               27.7.2012

               FI

               Euroopan unionin virallinen lehti

               L 200/1

         NEUVOSTON PÄÄTÖS,
   annettu 24 päivänä heinäkuuta 2012,
   nykyiseen EU:n ja Venäjän kumppanuus- ja yhteistyösopimukseen sisältyvien palvelukauppaan liittyvien sitoumusten voimassa pitämistä koskevan Euroopan unionin ja Venäjän federaation hallituksen välisen kirjeenvaihtona tehdyn sopimuksen tekemisestä
   (2012/434/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan ja 207 artiklan 4 kohdan ensimmäisen alakohdan yhdessä 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvoston päätöksen 2012/107/EU (1) mukaisesti nykyiseen EU:n ja Venäjän kumppanuus- ja yhteistyösopimukseen sisältyvien palvelukauppaan liittyvien sitoumusten voimassa pitämistä koskeva Euroopan unionin ja Venäjän federaation hallituksen välinen kirjeenvaihtona tehty sopimus, jäljempänä ’sopimus’, allekirjoitettiin 16 päivänä joulukuuta 2011 sillä varauksella, että se tehdään.

               (2)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään nykyiseen EU:n ja Venäjän kumppanuus- ja yhteistyösopimukseen sisältyvien palvelukauppaan liittyvien sitoumusten voimassa pitämistä koskeva Euroopan unionin ja Venäjän federaation hallituksen välinen kirjeenvaihtona tehty sopimus unionin puolesta (2).
   2 artikla
   Neuvoston puheenjohtaja valtuuteaan nimeämään yksi tai useampi henkilö, jolla on oikeus tehdä unionin puolesta sopimuksessa tarkoitettu ilmoitus, jolla unioni ilmaisee sitoutuvansa noudattamaan sopimusta (3).
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä heinäkuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 57, 29.2.2012, s. 43.

      (2)  Sopimus on julkaistu virallisessa lehdessä EUVL L 57, 29.2.2012, s. 44, yhdessä sen allekirjoittamista koskevan päätöksen kanssa.

      (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


Avis juridique important

|

31995D0355

95/355/Euratom: Komission päätös, tehty 28 päivänä kesäkuuta 1995, komission yhteisön puolesta tekemästä Euroopan atomienergiayhteisön ja Kanadan hallituksen välistä yhteistyötä valvotun ydinfuusion alalla koskevasta yhteisymmärryspöytäkirjasta

Virallinen lehti nro L 211 , 06/09/1995 s. 0030 - 0030

KOMISSION PÄÄTÖS,tehty 28 päivänä kesäkuuta 1995,komission yhteisön puolesta tekemästä Euroopan atomienergiayhteisön ja Kanadan hallituksen välistä yhteistyötä valvotun ydinfuusion alalla koskevasta yhteisymmärryspöytäkirjasta (95/355/Euratom) EUROOPAN YHTEISÖJEN KOMISSIO, jokaottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,sekä katsoo, ettäneuvosto hyväksyi 20 päivänä helmikuuta 1995 tekemällään päätöksellä komission tekemän Euroopan atomienergiayhteisön ja Kanadan hallituksen välistä yhteistyötä valvotun ydinfuusion alalla koskevan yhteisymmärryspöytäkirjan,ON PÄÄTTÄNYT SEURAAVAA:1 artiklaTehdään yhteisön puolesta Euroopan atomienergiayhteisön ja Kanadan hallituksen välistä yhteistyötä valvotun ydinfuusion alalla koskeva yhteisymmärryspöytäkirja.Yhteisymmärryspöytäkirjan teksti on tämän päätöksen liitteenä.2 artiklaTieteestä, tutkimuksesta ja kehitystyöstä vastuussa olevalla komission jäsenellä tai hänen nimeämällään edustajalla on valtuudet allekirjoittaa yhteisymmärryspöytäkirja Euroopan atomienergiayhteisöä sitovasti.Tehty Brysselissä 28 päivänä kesäkuuta 1995.Komission puolestaPuheenjohtajaJacques SANTER